AQSh, Yaponiya va Janubiy Koreya KXDRga nisbatan sanksiyalarini chuqurlashtirishi mumkinligi bildirildi

AQSh, Yaponiya va Janubiy Koreya KXDR o‘tkazgan yangi yadro sinovi tufayli unga nisbatan o‘zlarining bir tomonlama sanksiyalarini chuqurlashtirishi mumkin. Bu haqda Tokioda AQShning KXDRga nisbatan siyosat bo‘yicha maxsus vakili Sun Kim ma’lum qildi, deb xabar beradi “Kommersant.ru”.

“BMT Xavfsizlik Kengashi ko‘radigan choralardan tashqari, Yaponiya, Janubiy Koreya va AQSh Shimoliy Koreyaga nisbatan o‘zlarining sanksiyalarini chuqurlashtirish imkoniyatini ko‘rib chiqmoqda”, — ta’kidladi maxsus vakil.
Oldinroq Yaponiya vazirlar mahkamasi bosh kotibi hukumat KXDRga nisbatan sanksiyalar kengaytirilishi, shuningdek, Xavfsizlik kengashi yangi sanksiyalar qabul qilishiga erishishini bildirgandi.